ايمن زهرى

الدكتور ايمن زهرى اكاديمى و كاتب مصرى مولود سنة 1964 فى سوهاج فى صعيد مصر. خبير وباحث متخصص فى دراسات الهجره و الدراسات السكانيه و له اربعتاشر كتاب منشور بالعربى.

الدكتور أيمن زُهْرى معاه دكتوراه فى دراسات الهجره من جامعة ساسيكس فى انجلترا واشتغل باحث وخبير ومستشار واستاذ جامعى فى اماكن كتيره زى الجامعه الامريكيه فى القاهره و الجامعه الامريكيه فى بيروت والمعهد الدنماركى للدراسات الدوليه و الاتحاد الاوروبى والامم المتحده والمجلس القومى للسكان فى مصر والمركز الديموجرافى فى مصر و جامعة الدول العربيه والمجلس القومى لحقوق الانسان فى مصر ولجنة الامم المتحده الاقتصاديه لغرب آسيا (الاسكوا) ولجنة الامم المتحده لافريقيا., هوا كمان مؤسس و رئيس الجمعيه المصريه لدراسات الهجره. فى اكتوبر 2021 اللجنة العامة فى مجلس النواب اختارت الدكتور زهرى عضو فى المجلس القومى لحقوق الانسان فى تشكيلة الجديد اللى صدر بيه قرار من رئيس الجمهورية فى ديسمبر 2021.

  من كتبه 
اتنشر للدكتور زهرى اكتر من 70 بحث و دراسه عن الدراسات السكانيه و دراسات الهجره فى دوريات علميه دوليه واقليميه ومحليه وشارك فى مؤتمرات و ندوات وطنيه واقليميه ودوليه مرتبطه بمجالات اهتماماته البحثيه, اتنشر ليه كمان مقالات فى الصحافه المصريه والعربيه, صدر ليه باللغه العربيه:
 دفتر احوال المجتمع المصرى, 2006 (مجموعه مقالات).
 التجربه الدنماركيه: تداعيات ما بعد الازمه, 2007 (ادب رحلات).
 بحر الروم, 2008 (روايه حول الهجره غير الشرعيه).
 سلفنى 3 جنيه: الاتصالات والمجتمع فى مصر 2010 (مجموعه مقالات).
 الكفيل, مؤسسة مواطنين علشان التنمية 2010 (دراسه عن نظام الكفيل)
 معجم مصطلحات القهاوى الشعبيه .2014
 الفيسبوكيات 2014 (مجموعه مقالات).
 رجع الصدى 2015 (روايه حول الحياه فى صعيد مصر فى سبعينات القرن العشرين).
 تخاريف 2016 (من الادب الساخر).
 لعب عيال 2016 (سيره ذاتيه).
 الامثال العاميه المعاصره 2017.
 الناس فى صعيد مصر: ذكريات الطفوله، مكتبة جزيرة الورد، القاهرة (2021)
 الهجره والثقافه والهويه: حاله مصر، مكتبة جزيرة الورد، القاهرة (2021)
 مقدمة فى دراسات الهجرة، مكتبة الأنجلو المصرية، القاهرة (2023)

 مصادر 

 موقع الدكتور زهرى
 موقع الجمعيه المصريه لدراسات الهجره 

تصنيف:كتاب مصريين